**«Үш торай» (Орыс халық ертегісі)**
Мақсаты: балаларды әдеби кейіпкерлердің әрекеттері мен жүріс-тұрысына
талдау жасауға, жан-жануарларға мейірімділік білдіруге, өзара көмектесуге үйрету. Ертегі мазмұны арқылы бір-біріне қамқор болуға, сыйластыққа тәрбиелеу. Ертегіні сахналау арқылы қызығушылықтарын арттыру,тіл байлығын, ой-өрісін дамыту, рөлдерге бөліп ойнауға үйрету.
Көрнекіліктер: шөп, гүлдер, саңырауқұлақтар, ағаштар, жеміс ағаштар, үйлер,
үнтаспа.
Қатысушылар : үш торай, қасқыр, екі аңшы, гүлдер, саңырақұлақтар болып
киінген балалар.
Зал жаз мезгіліне сәйкес безендірілген. Жеміс теректер,саңырауқұлақтар,гүлдер болып кейінген балалар,көңілді әуенмен билеп жүреді.
Автор: Баяғыда ағалы-інілі үш торай болыпты. Ағасы- Наф-Наф, інілері – Нуф-Нуф және Ниф-Ниф екен.(торайлар бір-бірден залға қарап қолдарын былғап шығады)

Сарғайып күз түседі. (желдің дыбысы ойналады)
Наф-Наф: Тастан үй соғып, үшеуміз бірге тұрайық. (інілеріне ұсыныс тастайды)
Ниф-Ниф: Саған керек пе,сен сал,- деп екеуі тіл алмай қояды(екі торай билеп жүре береді)
Автор: біраз уақыт өткен соң күн суытады. Торайлар ойлана бастайды.Ниф-Ниф өзіне сабаннан үй тұрғызып алады. Міне, қақаған қыста қыстап шығатын баспанасы бар. Нуф-Нуф та өзіне солқылдаған көк шыбықтардан үй тұрғызады.Бір күні Ниф-Ниф пен Нуф-Нуф екеуі кездесіп серуенге шықты. (көңілді әуен жүріп тұрады) Кенет екеуінің алдынан қарны ашып, жем іздеген аш Қасқыр шыға келмесі бар ма?! (екеуі қаша жөнелді,Ниф-Нифтің сабан үйіне келіп тығылады, екі торай сабан үйде қорыққандарынан дір-дір етіп отырады.Қасқыр жүгіріп келіп)

Қасқыр:
-Қане ,шығыңдар! Мен «Ффу-у» деп үрлесем, мына үйің шашылады да қалады.
(Торайлар үндемей отыр.Қасқыр кеудесін толтыра ауаны жұтып алып,ал кеп... үрлесін. Фуу-у деген дыбыс шығады.Сабан үй бір сәтте-ақ,желмен ұшып кетті.Торайлар сопиып далада қалады.Олар Нуф-Нуфтың үйіне безе жөнелді. Ағайынды екеуі көк шыбықтан тұрғызылған үйге келіп тығылды)

Қасқыр:
-Шығыңдар! Мен «Ффу-у» деп үрлесем, мына үйің шашылады да қалады.
(Ффуу-у деген дыбыстың әуені шығады)

-Шығындар!Үйді бір қойып, тас-талқанын шығарамын! (Қасқыр бар күшімен үрлеп еді,үй әрі-бері тербеледі. Сол кезде шыбық үй қирап,құлап қалады.Торайлар жан дәрменімен ағаларының үйіне жүгіре жөнелді)
Олар Наф-Нафқа келді. (есік қақан дыбыс естіледі ) Наф-Наф інілерін кіргізіп,есіктің кілтін жауып үлгереді.
Автор:
Есігі мықты,қабырғасы қалың үйде торайларға келер қорқыныш жоқ.Қасқыр оларды қайткен күнде де қолға түсіруді ойлады.Үйдің қабырғалары тастан, есігі мықты ағаштан жасалған.
Қасқыр бар күшімен үйді үрлейді,үйді әрі-бері тербелейді бірақ үй қозғалмайды.Мұндай үйді оңайшылықпен қирата алмайтынын түсінген қасқыр қатты ашуға беріледі.( Қауіп төнгенін білдіретін әуен жүред).

(Осы мезетте екі аңшы шыға келеді, соларды көрген қасқыр орманға қарай қаша жөнеледі.) Қасқырдан құтылған торайлар аңшыларға ризашылығын білдіргендей олармен бірге би билейді.(Көңілді әуен ойналады)

Автор: Торайлар ағасы Наф-Нафқа кішіге көрсеткен қамқорлығы үшін риза болады.Жақсылық жасау адамгершіліктің белгісі екенін түсінген Наф-Наф кішкентай інілеріне көмек қолын беріп,жақсы іс-жасағанына іштей разы болады. Содан бері ағалы-інілі торайлар не істесе де ақылдасып,бірлікпен өмір сүріпті.